Indeksni katalog
Indeksni katalog (engleski: Index Catalogue of Nebulae and Clusters of Stars, skraćeno IC, Indeksni katalog maglina i nakupina zvijezda) jest prvo veliko ažuriranje Novog općeg kataloga i predstavlja spisak objekata iz svemira koji je sastavio astronom John L. E. Dreyer krajem 19. i početkom 20. stoljeća. Indeksni katalog služi kao dodatak NGC-u i sadrži dodatnih 5.386 objekata, zajednički poznatih kao IC objekti. Godine 1895. objavljen je IC I koji sadrži 1.520 objekata i 1908. IC II, koji sadrži 3.866 objekata. NGC i IC katalozi zajedno sadrže 13 226 objekata svemira.